Rachel Notley

Rachel Anne NOTLEY (naskita la 17-an de aprilo 1964 en Edmontono) estas kanada politikisto de la Alberta Nov-Demokrata Partio (NDP). Ŝi funkciis kiel Ĉefministro de Alberto de 2015 ĝis 2019.

 Politiko 
Rachel Notley estas la filino de la kanada politikisto Grant Notley (1939–1984). Ŝi kreskis en Fairview, Alberto, kaj studis politikan sciencon ĉe la Universitato de Alberto kaj juron ĉe la Jura Fakultato Osgoode Hall en Toronto. Ŝi laboris kiel advokato pri laboro kaj socialasekuro por sanasekuraj kompanioj kaj sindikatoj en Vankuvero kaj Edmontono. Kiel ŝiaj gepatroj, ŝi fariĝis membro de la Alberta Nov-Demokrata Partio (NDP). Notley estas edziniĝinta al sindikata oficisto Lou Arab, kaj ili havas du infanojn. Post kiam ŝiaj infanoj pli aĝiĝis, ŝi kandidatiĝis por la Leĝdona Asembleo de Alberto en 2008 kiel NDP- kandidato kaj estis elektita. En 2014, ŝi fariĝis gvidanto de la NDP, posteno antaŭe okupita de ŝia patro. En la antaŭtempa elekto okazinta en Alberto la 5-an de majo 2015, ŝia partio gajnis grandegan venkon kontraŭ la Konservativa Partio, kiu regis dum 44 jaroj. Notley fariĝis Ĉefministro de Alberto kiel gvidanto de la plej granda parlamenta partio. En la elekto de 2019, Jason Kenney, la kandidato de la Unuiĝinta Konservativa Partio, sukcedis ŝin kiel ĉefministro. Ĝis 2024 ŝi estris la opozicion en la Leĝdona Asembleo de Alberto, kaj fine de tiu jaro retiriĝis de politiko. 

 Referencoj 

 Eksteraj ligiloj 

 Listo de membroj de la Leĝdona Asembleo de Alberto
 Rachel Notley

kategorio:Politiko de Alberto
Kategorio:Ĉefministroj de Alberto